als_Latn dik_Latn sag_Latn
Secilin njëri e karakterizojnë tiparet dhe veset .Ajo që është e mirë është dhuratë nga Zoti, pastaj ajo trashëgohet, apo jeta na mëson të bëhemi të mirë. Ka shumë njerëz në këtë botë që janë jo tolerant . Mos durimi dhe jo toleranca janë të dëmshme për secilin person , për familjen dhe për mbarë shoqërinë. Këta persona jo tolerancën e shprehin në forma të ndryshme deri të agresiviteti I hapur karshi personave të tjerë. Jo toleranca gjatë historisë është shprehur edhe të shoqëritë. Sistemet diktatoriale janë jo tolerante dhe agresive karshi personave apo shoqërive të cilët mendojnë ndryshe. Ky sistem është i dhunshëm, është sistem imponues, dhe agresiv deri ne vdekje. Agresiviteti dhe jo toleranca karakterizohet edhe sipas asaj se sa një shoqëri transformohet në kuptimin pozitiv të fjalës. Mos durimi dhe jo toleranca gjen vend tek personat destruktiv të cilët janë të predisponuar t’i lëndojnë të tjerët më çdo kusht. Nuk dëshirojnë të lejojnë alternativë tjetër pos ideve të veta destruktive dhe represive. Këta persona më këto predispozita gjatë historisë u kanë sjellë dëme shumë kombeve dhe shteteve me veprimet e veta primitive , karshi individëve me ide përparimtare, me vizione për demokratizim të shoqërisë. Anonimuset dhe kuazi intelektualet e paraqesin veten si njerëz të cilët duhet ta udhëheqin shtetin , duke imponuar mos dijen dhe tolerancën e tyre karshi njerëzve të ditur. Shembull eklatant I kësaj është bërë edhe Kosova. Që nga pas lufta na u paraqiten persona imponues dhe jo tolerant, të cilët imponuan dhe vazhdojnë të imponojnë gjithçka qe atyre u duket e mirë, e nuk është e mirë për shtetin të cilin po e ndërtojmë. Këta njerëz kanë mbjellë jo tolerancën dhe kanë futur mos durimin karshi personave të ndryshëm dhe përgjithësisht në shoqëri. Ky egoizëm , ky mos durim qytetar do të thosha dhe jo toleranca ka bërë shpërfaqjen e krimit të organizuar, korrupsionit dhe shumë çka tjetër të dëmshme për sistemin pluralist .Këta persona imponues po janë pa ide, primitiv , dhe këtë primitivizëm po na shesin si dije. Për dallim prej këtyre personave me logjikë të retardueme, demokratet janë persona tolerant, të arsyeshëm në marrjen e vendimeve, si kur bëhet fjalë për individin e caktuar , rrethin apo edhe mbarë shoqërinë. Shoqëritë autoritare janë kundër çdo vlere demokratike, rrënojnë çdo mendim kritik me dhunë.Shoqeritë jo demokratike fusin në funksion aparatin e tyre represiv kundër të gjithë atyre të cilët marrin guximin ti kundërshtojnë hapur apo në çfarëdo forme tjetër.E gjithë kjo bëhet për ti mbrojtur interesat e klasës sunduese, karshi shumicës e cila është e detyruar të punoj për pakicën. Shtetet post komuniste nuk u shkëputen lehtë nga logjika komuniste diktatoriale . Kjo logjikë diktaroriale ende po funksionon në Kosovë nën petkun e demokracisë. Ende po iu shihet sherri mbeturinave të sistemit të kaluar, të cilët janë bërë pengesë e madhe e progresit .Të gjitha pushtet e pas luftës paten po thuaj logjikë imponuese, jo tolerante karshi kërkesave të qytetarëve. Mos durimi dhe jo toleranca po shfaqën edhe midis partive politike .Kështu ishte deri me tash. Mos toleranca e tipit diktatorial ka bërë që të kemi edhe konflikte deri të luftërat e ndryshme , si brenda shtetit(luftërat e ndryshme qytetare), pastaj deri të luftërat në shkallë më të gjerë midis shteteve të ndryshme . Me shekuj është zhvilluar luftë e hapur midis dy koncepteve politike, konceptit te avancuar kapitalist dhe konceptit diktatorial -komunist. Dihet së kapitalizmi si sistem ka shënuar fitore po thuaj në gjithë rruzullin . Dihet se e gjithë Evropa Lindore e flaki komunizmin .Ky mos durim apo jo tolerancë u shfaqë edhe ende po vazhdon të shfaqet kur është në pyetje feja. Toleranca fetare në Kosovë gjithmonë ishte në nivelin e duhur, edhe pse kohën e fundit janë shpërfaqur disa ekstremizma fetare. Intoleranca fetare nuk i duhet askujt përpos atyre që nga kjo punë jo e mirë po gjejnë leverdi materiale .Lufta kundër atyre që mendojnë ndryshe është tendencë për monopol mbi çdo gjë .Kjo mos tolerancë po shpërfaqë edhe idenë së filan fisteku mund të jetë edhe armik i kombit. Nëse dëshirojmë të spastrojmë diç të tillë , atëherë duhet vu në funksion ligjin e lustracionit. Lufta e ideve ndryshe është luftë e shëndosh deri atëherë kur ajo nuk bëhet luftë e dhunshme. Sistemi represiv është formë e tejkaluar e veprimit. Tash në këtë kohë të pluralizmit politik do të duhej të vijnë në shprehje logjika e shëndosh e të menduarit dhe vepruarit. Të flakët përgjithmonë logjika e forcës , se sepse ajo logjikë na solli dhe ende po na sjellë dëme të mëdha…
als_Latn